
                    ȘCOALA GIMNAZIALĂ  
                                                        MINISTERUL EDUCAȚIEI                                                                

                          VĂLIȘOARA                                                            
                   JUD. HUNEDOARA 

__________________________________________________________________________________
Nr. 410 din 27.10.2023
Ex. unic 
A N U N Ț
I. În conformitate cu prevederile Hotărârii nr. 1336/2022, pentru aprobarea Regulamentului – cadru privind organizarea și dezvoltarea carierei personalului contractual din sectorul bugetar plătit din fonduri publice Școala Gimnazială Vălișoara cu sediul în com. Vălișoara, str Principală, nr. 199, jud. Hunedoara, organizează concurs în vederea ocupării pe perioadă nedeterminată a unui (1) post contractual vacant de muncitor calificat cu atribuții de Fochist:
1. Nivelul postului: de execuție

2. Denumirea postului: Fochist, post vacant, pe perioadă nedeterminată, 0,5 norme, 
3. Gradul/Treapta profesional/profesională: Muncitor I – M
4. Scopul principal al postului: Asigură funcționarea și supravegherea instalației de încălzire a unității de învățământ.
5. Numărul de posturi: 1 (unu)
6. Durata timpului de lucru: 4 ore pe zi, 20 ore pe săptămână

II. Documente solicitate candidaţilor pentru întocmirea dosarului de concurs, conform art. 35 din H.G. 1336/2022:

a) formular de înscriere la concurs, conform modelului prevăzut la anexa nr. 2;

b) copia actului de identitate sau orice alt document care atestă identitatea, potrivit legii, aflate în termen de valabilitate;

c) copia certificatului de căsătorie sau a altui document prin care s-a realizat schimbarea de nume, după caz;

d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;

e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;

f) certificat de cazier judiciar sau, după caz, extrasul de pe cazierul judiciar;

g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;

h) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;

i) curriculum vitae, model comun european.
Documentul prevăzut la lit. f poate fi înlocuit cu o declarație pe proprie răspundere privind antecedentele penale. În acest caz, candidatul declarat admis la selecția dosarelor și care nu a solicitat expres la înscrierea la concurs preluarea informațiilor privind antecedentele penale direct de la autoritatea sau instituția publică competentă cu eliberarea certificatelor de cazier judiciar are obligația de a completa dosarul de concurs cu originalul documentului prevăzut la alin. 1, lit. f, anterior datei de susținere a probei scrise.

Notă: Opisul dosarului în 2 (două) exemplare se restituie candidatului cu număr de înregistrare. Actele prevăzute șa lit. b – e vor fi prezentate și în original, în vederea verificării conformității copiilor cu acestea.   
Dosarele de concurs se depun la adresa din strada Principală, nr. 199, com. Vălișoara, jud. Hunedoara, compartimentul secretariat, tel. 0254265403, persoana de contact Stanciu Valentin, email: scoalavalisoara@yahoo.com
Termenul de depunere a dosarelor (10 zile lucrătoare de la afişare): 20 noiembrie 2023 – 05 decembrie 2023, ora 12,00, la sediul instituţiei.
III. Condiţiile generale prevăzute de art. 15 din H.G. 1336/08.11.2022

Poate ocupa un post vacant sau temporar vacant persoana care îndeplinește condițiile prevăzute de Legea nr. 53/2003 — Codul muncii, republicată, cu modificările și completările ulterioare, și cerințele specifice prevăzute la art. 542 alin. (1) și (2) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare:

a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;

b) cunoaște limba română, scris și vorbit;

c) are capacitate de muncă în conformitate cu prevederile Legii nr. 53/2003 — Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;

e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;

f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;

h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire  la  persoanele  care  au  comis  infracțiuni  sexuale,  de exploatare a unor persoane sau asupra minorilor, precum și pentru  completarea  Legii  nr.  76/2008  privind  organizarea  și funcționarea Sistemului Național de Date Genetice Judiciare, cu modificările  ulterioare,  pentru  domeniile  prevăzute  la  art.  35 alin. (1) lit. h).
Condiţii specifice de participare la concurs:

1. Studii de specialitate**: medii - generale 8 clase

2. Perfecționări (specializări): Certificat  absolvire curs fochist/dovada înscrierii la cursul de calificare privind lucrul cu centralele termice și cazane sub presiune; 

3. Cunoștințe de operare/programare pe calculator (necesitate și nivel): nu este cazul;

4. Limbi străine (necesitate și nivel) cunoscute: nu este cazul;

5. Abilități, calități și aptitudini necesare: 

a) abilităţi de lucru în echipă;

b) abilităţi de relaţionare-comunicare cu întreg personalul unităţii de învăţământ;

c) disponibilitate pentru program flexibil, între orele 08.00-12.00 şi în zilele de sâmbătă şi duminică, dacă este cazul;

d) cunoştinţe în depanarea. întreținerea și exploatarea instalațiilor termice și a cazanelor de încălzire cu combustibil solid.

6. Vechime – nu necesită.

IV. Bibliografie şi tematică:

1. Legea sănătăţii şi securităţii în muncă nr. 319/2006 cu modificările şi completările ulterioare şi Normele de aplicare aprobate prin H.G. nr. 1425/2006; 

· Capitolul IV - Obligaţiile lucrătorilor; 

· Capitolul V - Supravegherea sănătăţii; 

· Capitolul VI - Comunicarea, cercetarea, înregistrarea şi raportarea evenimentelor; 

· Capitolul VII- Grupuri sensibile la riscuri; 

2. Legea nr. 307 /2006 privind apărarea împotriva incendiilor, publicată în Monitorul Oficial nr. 633/ 21.07.2006, cu modificările şi completările ulterioare. 

· Capitolul I - Dispoziţii generale; 

· Capitolul II - Obligaţii privind apărarea împotriva incendiilor. 

3. Legea nr. 53/2003 actualizată - (Codul muncii - art. 39 (1) drepturile şi obligaţiile salariatului), Încetarea contractului individual de muncă (art. 55 şi 56 Codul Muncii), Răspunderea disciplinară (art. 247 - art. 252 Codul Muncii); 

4. H.G. nr. 1048/09.08.2006 privind cerințele minime de securitate și sănătate pentru utilizarea de către lucrători a echipamentelor individuale de muncă de protecție la locul de muncă; 

5. H.G. nr. 1146/2006 privind cerințele minime de securitate și sănătate pentru utilizarea în muncă de către lucrători a echipamentelor de muncă;

6. Monitorul Oficial nr. 385 bis din 10.06.2010. www.iscir.ro, Prescripții tehnice PT C9-2010. Domeniul de aplicare. Evidența exploatării cazanelor. 
Tematica:

· Părțile principale ale unui cazan;

· Clasificarea cazanelor;

· Exploatarea cazanelor;

· Cazane și instalații de încălzire centrala;

· Cazane de apă caldă;

· Deservirea cazanelor de încălzire centrala;

· Revizia interioară, încercarea la presiune hidraulică, încercarea la cald și revizia exterioară a cazanelor;

· Supravegherea cazanelor și organizarea sălii cazanelor;

· Evidența exploatării cazanelor;

· Pregătirea cazanului pentru aprinderea focului, aprinderea focului, pornirea cazanului, funcționarea cazanului, oprirea, răcirea și golirea cazanului;

· Obligațiile și responsabilitățile personalului de deservire – fochistul;

· Obligaţii ce revin personalului privind cunoaşterea şi respectarea normelor de protecţia muncii şi P.S.I.
Calendarul de desfășurare:


1. Depunerea dosarelor de concurs la sediul Școlii Gimnaziale Vălișoara între orele 10,00 – 12,00, până la data de 22 septembrie 2023.


2. Selecția dosarelor 27 septembrie 2023, ora 10,00 la sediul unității de învățământ. Rezultatele selecției dosarelor de înscriere se afișează cu mențiunea ”Admis” sau ”Respins”, însoțită după caz de motivul respingerii. Contestațiile se pot depune în data de 28 septembrie 2023, între orele 09,00 – 11,00 la sediul instituției. Rezultatele la soluționarea contestațiilor 28 septembrie 2023, ora 12,00, la sediul instituției. Se pot prezenta la următoarea etapă numai candidați admiși la etapa precedentă.

3. Proba scrisă constă în rezolvarea unor teste grilă. Prin proba scrisă se testează cunoștințele teoretice ale candidatului necesare ocupării postului. Subiectele pentru proba scrisă se stabilesc pe baza bibliografiei și a tematicii de concurs. Candidatul are obligația de a preda comisiei de concurs testul grilă, la finalizarea acestuia sau la expirarea timpului alocat probei scrise și să semneze borderoul întocmit în acest sens.

4. Proba interviu:


În cadrul interviului se testează abilitățile. aptitudinile și motivația candidaților. Criteriile de evaluare pentru stabilirea interviului sunt:

· abilități și cunoștințe impuse de funcție

· capacitatea de analiză și sinteză

· motivația candidatului

· comportamentul în situațiile de criză

· inițiativă și creativitate

Fiecare membru al comisiei de concurs poate adresa întrebări candidatului. Nu se pot adresa întrebări referitoare la opiniile politice ale candidatului, activitatea sindicală, religie, etnie, starea materială, originea socială sau care pot constitui discriminare pe criterii de sex.

Pentru fiecare probă se stabilește un punctaj maxim de 100 de puncte. Sunt declarați admiși candidații care au obținut minim 50 puncte la fiecare probă. Punctajul final se calculează ca media aritmetică a punctajelor obținute la proba scrisă și interviu.

Concursul se va desfășura la sediul Școlii Gimnaziale Vălișoara după cum urmează:
	Nr. crt.
	Etape concurs
	Data/perioada
	HG 1336/2022

	1.
	Publicarea anunțului (posturi.gov, site, sediul unității, Forum ISJ Hunedoara)
	30.11.2023
	Art. 18

	2.
	Depunerea dosarelor de înscriere
	20.11.2023 – 05.12.2023, interval orar 10,00 – 12,00
	Art. 34

	3.
	Selecția dosarelor 
	06.12.2023, ora 10,00
	Art. 36

	4.
	Afișarea selecției dosarelor
	06.12.2023, ora 12,00
	Art. 37

	5.
	Depunerea contestațiilor privind selecția dosarelor
	07.12.2023, interval orar 09,00 – 11,00
	Art. 53

	6.
	Soluționarea contestațiilor și

afișarea rezultatelor după contestații
	07.12.2023, ora 12,00
	Art. 54 și 56

	7.
	Proba scrisă
	08.12.2023, ora 09,00
	Art. 38

	8.
	Afișarea rezultatelor la proba scrisă
	08.12.2023, ora 12,00
	Art. 47

	9.
	Depunerea contestațiilor la proba scrisă
	11.12.2023, interval orar 10,00 – 12,00
	Art. 53

	10.
	 Soluționarea contestațiilor la proba scrisă și afișarea rezultatelor după contestații
	11.12.2023, ora 14,00
	Art. 54 și 56

	
	Punctajul minim este de 50 puncte pentru a participa la următoarele probe
	
	

	11.
	Desfășurarea probei interviu
	12.12.2023, ora 09,00
	Art. 41

	12.
	Afișarea rezultatelor la interviu
	12.12.2023, ora 12,00
	Art. 47

	13.
	Depunerea contestațiilor după interviu
	13.12.2023, interval orar 09,00 – 11,00
	Art. 53

	14.
	Soluționarea contestațiilor și afișarea rezultatelor după interviu
	13.12.2023, ora 13,00
	Art. 54 și 56

	15.
	Afișarea rezultatelor finale
	14.12.2023, ora 10,00
	Art. 47


Dosarele pentru participare la concurs se vor depune la sediul Școlii Gimnaziale Vălișoara, din com. Vălișoara, sat Vălișoara, str. Principală, nr. 199, jud. Hunedoara, până la data de 05.12.2023, ora 12,00
Informații suplimentare se pot obține la secretariatul școlii sau la telefon 0254/265403.   
DIRECTOR,

Prof. Monica-Ancuța MIHEȚ
Loc. Vălișoara,  nr. 199, jud. Hunedoara, Tel:  +4 (0) 254.265403, Fax:   +4 (0) 254.265403,  e-mail: scoalavalisoara@yahoo.com

